Οι **Οικολόγοι Ελλάδας** είναι ελληνικό οικολογικό πολιτικό κόμμα, που ιδρύθηκε από τον Κωνσταντίνο Παπανικόλα το 1988. Σημερινός επικεφαλής του κόμματος είναι ο Παναγιώτης Μαντζάνας.

Το κόμμα εκδίδει το οικολογικό περιοδικό *Υγεία-Οικολογία*, ενώ μέχρι το 2010 κατείχε και τον τηλεοπτικό σταθμό ΤηλεΦΩΣ. Επίσης το 2001, επαναλειτούργησε τον ραδιοφωνικό σταθμό *Ράδιο Υγεία - Οικολογία*, αλλά έκλεισε τον ίδιο χρόνο.

Ιστορικό
--------

Το κόμμα συμμετείχε για πρώτη φορά σε εκλογές το 1989, λαμβάνοντας μέρος στις βουλευτικές εκλογές του Νοέμβρη του ίδιου χρόνου όπου έλαβε το 0,42% των ψήφων. Έκτοτε, έλαβε μέρος αυτόνομα σε όλες τις εκλογικές αναμετρήσεις, από τις βουλευτικές εκλογές του 1990, έως τις βουλευτικές εκλογές του 1996. Στις βουλευτικές εκλογές του 2000 και του 2004 συνεργάστηκε με το Δημοκρατικό Κοινωνικό Κίνημα και το Αγροτικό Κόμμα, ενώ στις ευρωεκλογές του 2009 κατέβηκε αυτόνομα.

Στις 11 Σεπτεμβρίου 2009, ο πρόεδρος του ακροδεξιού εθνικιστικού κόμματος ΛΑ.Ο.Σ. Γιώργος Καρατζαφέρης ανακοίνωσε τη συμμετοχή του προέδρου των Οικολόγων Ελλάδας, Κωνσταντίνου Παπανικόλα στα ψηφοδέλτια του ΛΑΟΣ, για τις βουλευτικές εκλογές του 2009. Ωστόσο δεν κατάφερε να εκλεγεί.

Στις βουλευτικές εκλογές Μαΐου και Ιουνίου του 2012 και στις ευρωεκλογές του 2014, το κόμμα δεν συμμετείχε. Από το 2015, συμμετέχει στον συνασπισμό κομμάτων *Κίνημα Ελληνικής Λαϊκής Δημοκρατικής Απελευθέρωσης* (ΕΛ.ΛΑ.Δ.Α.), και μέσω αυτού συμμετείχε στις βουλευτικές εκλογές Ιανουαρίου και Σεπτεμβρίου του 2015. Στις εκλογές αυτές σχολιάστηκε ιδιαίτερα το ιδιόρρυθμο προεκλογικό σποτ του κόμματος του οποίου έγραψε τη μουσική και παρουσίαζε η δημοσιογράφος Τζέφη-Σοφία Ζαχαροπούλου. Κάποια ενημερωτικά μαζικά μέσα το χαρακτήρισαν ως «το καλύτερο» και άλλα ως «ξεκαρδιστικό».
Στις βουλευτικές εκλογές του Ιουνίου 2023 το κόμμα συμμετέιχε ως συνιστώσα στον εκλογικό συνασπιμό με την ονομασία <<Πατριωτικός Συνασπισμός>> .

Αποτελέσματα εκλογών
--------------------

### Βουλευτικές εκλογές

| Έτος | Πρόεδρος | Αριθμός ψήφων | Ποσοστό ψήφων | Έδρες |
| --- | --- | --- | --- | --- |
| 1989 ΙΙ | ΚωνσταντίνοςΠαπανικόλας | 10.147 | 0,15% | 0 / 300 |
| 1990 | 5.787 | 0,08% | 0 / 300 |
| 1993 | 5.723 | 0,08% | 0 / 300 |
| 1996 | 4.113 | 0,06% | 0 / 300 |
| 2000 | στήριξε το ΔΗΚΚΙ | στήριξε το ΔΗΚΚΙ | 0 / 300 |
| 2004 | 0 / 300 |
| 2007 | δε συμμετείχε | δε συμμετείχε | 0 / 300 |
| 2009 | στήριξε το ΛΑΟΣ | στήριξε το ΛΑΟΣ | 0 / 300 |
| 2012 Ι | δε συμμετείχε | δε συμμετείχε | 0 / 300 |
| 2012 ΙΙ | 0 / 300 |
| 2015 Ι | στήριξε το Κίνημα ΕΛΛΑΔΑ | στήριξε το Κίνημα ΕΛΛΑΔΑ | 0 / 300 |
| 2015 ΙΙ | 0 / 300 |
| 2019 | δε συμμετείχε | δε συμμετείχε | 0 / 300 |
| 2023 II | Παναγιώτης Μαντζάνας | 25.990 (Πατριωτικός Συνασπισμός, Κίνημα Ελλάδα) | 0,50% (Πατριωτικός Συνασπισμός) | 0 / 300 |

### Ευρωεκλογές

| Έτος | Πρόεδρος | Αριθμός ψήφων | Ποσοστό ψήφων | Έδρες |
| --- | --- | --- | --- | --- |
| 1989 | ΚωνσταντίνοςΠαπανικόλας | 27.540 | 0,42% | 0 / 21 |
| 1994 | δε συμμετείχε | δε συμμετείχε | 0 / 21 |
| 1999 | 0 / 21 |
| 2004 | 0 / 21 |
| 2009 | 33.236 | 0,65% | 0 / 21 |
| 2014 | δε συμμετείχε | δε συμμετείχε | 0 / 21 |
| 2019 | 0 / 21 |

Παραπομπές
----------

1. ↑  «ΟΙ ΟΙΚΟΛΟΓΟΙ ΕΛΛΑΔΟΣ ΣΤΟ ΛΑ.Ο.Σ.». *Λαϊκός Ορθόδοξος Συναγερμός*. 7 Σεπτεμβρίου 2009. Αρχειοθετήθηκε από το πρωτότυπο στις 7 Σεπτεμβρίου 2009. Ανακτήθηκε στις 24 Ιανουαρίου 2021.
2. ↑  Εφημερίδα Πρώτο Θέμα, «Κίνημα ΕΛ.ΛΑ.ΔΑ: Το κορυφαίο προεκλογικό σποτ είναι γεγονός!», 16-9-2015
3. ↑  Ηλεκτρονική εφημερίδα «iefimerida", «Ξεκαρδιστικό το σποτ του κόμματος ΕΛ.ΛΑ.ΔΑ. με τον Κολοκοτρώνη», 15-1-2015
4. ↑  Εφημερίδα Το Ποντίκι, «Το νέο σποτ του κινήματος ΕΛ.ΛΑ.Δ.Α!», 16-9-2015